<<Կրթության բարելավում>> ծրագրի շրջանակներում <<Ֆիզիկական կրթություն և անվտանգ կենսագործունեություն>> ուսումնական ոլորտի հանրակրթական առարկայական չափորոշիչների և ծրագրերի վերանայման նպատակով ս.թ. հունիսի 24-ին հայտարարված անհատ խորհրդատուների ընտրության մրցույթի հայտարարության ժամկետի երկարացում

<<Կրթական ծրագրերի կենտրոն>> ԾԻԳ-ը <<Կրթության բարելավում>> ծրագրի շրջանակներում <<Ֆիզիկական կրթություն և անվտանգ կենսագործունեություն>> ուսումնական ոլորտի հանրակրթական առարկայական չափորոշիչների և ծրագրերի վերանայման նպատակով հայտարարում է խորհրդատուների ընտրության մրցույթ: Ընտրված խորհրդատուները կաշխատեն և կհամագործակցեն <<Ֆիզիկական կրթություն և անվտանգ կենսագործունեություն>> աշխատանքային խմբում: Խմբում ընդգրկվելու համար հայտարարվում է 5 խորհրդատուների մրցույթ` մշակելու <<Ֆիզիկական կրթություն և անվտանգ կենսագործունեություն>> ոլորտի առարկայական չափորոշիչները և ծրագրերը հետևյալ ուղղություններով`

1. Ֆիզկուլտուրա տարրական և միջին (5-6) դասարանների համար,
2. Ֆիզկուլտուրա միջին (7-9) դասարանների և ավագ դպրոցի համար,
3. Շախմատ,
4. Նախնական զինվորական պատրաստություն,
5. Առողջ ապրելակերպ:

Խորհրդատուների աշխատանքային շրջանակը կներառի հետևյալ աշխատանքները.

1. Ուսումնասիրել`
* Կրթության մասին ՀՀ օրենսդրությունը, հանրակրթության պետական չափորոշիչը (ՀՀ կառավարության 8 ապրիլի 2010 թվականի N439-Ն որոշում), ՀՀ որակավորումների ազգային շրջանակը (7 հուլիսի 2016 թվականի N 714 – Ն ՀՀ կառավարության որոշում), հանրակրթության (1-12 դասարաններ) առարկայական չափորոշիչները և ծրագրերը, ներառյալ 10-12-րդ դասարաններում հոսքային ուսուցման ծրագրերը,
* Հանրակրթության պետական չափորոշչի, առարկայական չափորոշիչների և ծրագրերի վերանայման կարիքների գնահատման հետազոտության հաշվետվությունը,
* Ազգային կրթակարգի նախագիծը,
* ՀՀ կրթության և գիտության նախարարության կողմից մշակված հայեցակարգային փաստաթղթերը,
* Հանրակրթության որակի վերաբերյալ այլ հաշվետվությունները
1. Վերանայել առարկայական չափորոշիչները և ծրագրերը:
2. Մասնակցել սեմինարների և հանդիպումների՝ ներկայացնելով և քննարկելով կատարված աշխատանքները և վերանայված փաստաթղթերը:
3. Մասնակցել վերանայված առարկայական չափորոշիչների և ծրագրերի մասնագիտական և հանրային քննարկումներին, վերլուծել հանրային քննարկումների արդյունքները:
4. Պատրաստել առարկայական չափորոշիչների և ծրագրերի վերջնական տարբերակը:
5. Մշակել առարկայական չափորոշիչների և ծրագրերի վերապատրաստման մոդուլները` համապատասխան տեխնիկական աջակցություն ստանալուց հետո:
6. Իրականացնել ուսուցիչների վերապատրաստում փորձնական դպրոցներում` փորձարկելու վերանայված առարկայական չափորոշիչները և ծրագրերը:
7. Իրականացնել մոնիտորինգի այցեր փորձնական դպրոցներում և ներկայացնել հաշվետվություններ:
8. Կազմակերպել հանդիպումներ փորձնական դպրոցների ուսուցիչների հետ:
9. Իրականացնել վերապատրաստողների վերապատրաստում` ներկայացնելու առարկայական չափորոշիչները և ծրագրերը դպրոցներում:
10. Իրականացնել տեղեկատվական սեմինարներ դասագրքեր մշակողների համար:

Նկարագրված աշխատանքները նախատեսվում է իրականացնել 2019թ. հուլիսից մինչև 2021թ. առաջին կիսամյակ ընկած ժամանակահատվածում:

 Դիմող թեկնածուները պետք է բավարարեն փորձի և որակավորման հետևյալ պայմաններին.

* Թեկնածուի ընդհանուր որակավորումը.
* բարձրագույն կրթություն համապատասխան ոլորտում
* գիտամանկավարժական հետազոտությունների իրականացման փորձ
* Թեկնածուի ընդհանուր փորձը
* առնվազն հինգ տարվա մասնագիտական աշխատանքային փորձ:
* դպրոցում դասավանդման ներկա փորձ կամ վերջերս իրականացված դասավանդման փորձ:
* Թեկնածուի հատուկ փորձը
* Կրթական ծրագրերի մշակման/իրականացման փորձ
* ՏՀՏ գործիքներ կիրառելու փորձ և կրթության ոլորտի, մասնավորապես ուսումնական ծրագրերի բարեփոխումներին ուղղված միջազգային փորձի և ժամանակակից միտումների լավ իմացություն:
* Կրթական չափորոշիչների, ծրագրերի և/կամ թեստերի մշակման ուղղությամբ նախկին փորձառությունը կդիտվի որպես առավելություն

Թեկնածուների գնահատումը կիրականացվի հետևյալ կերպ.

* ընդհանուր որակավորումը– 30 միավոր
* ընդհանուր փորձը - 30 միավոր
* հատուկ փորձը - 40 միավոր

Դիմող թեկնածուները դիմումին կից պետք է ներկայացնեն հետևյալ փաստաթղթերը.

* ինքնակենսագրական տվյալները (CV), որը պետք է պարունակի դիմողի վերաբերյալ հետևյալ տեղեկությունը` անուն, ազգանուն, ծննդյան թիվ, կրթություն, մասնագիտացում, աշխատանքային փորձ:
* Կրթությունը հիմնավորող փաստաթղթեր:

Համապատասխան փորձ ունեցող մասնագետները կարող են դիմել աշխատանքային օրերին <<Կրթական ծրագրերի կենտրոն>> ԾԻԳ` ք. Երևան, Ս. Վրացյան փող. 73 հասցեով, կամ էլ. փոստով (info@cfep.am) մինչև հուլիսի 29, 2019թ., ժամը 12:00-ն: Խնդրում ենք նամակի մեջ նշել, որ խորհրդատվական ուղղությանն եք դիմում:

Լրացուցիչ տեղեկությունների համար խնդրում ենք դիմել վերոնշյալ հասցեով կամ 57-56-90 (24) հեռախոսահամարով: